

 **Ministerul Mediului, Apelor și Pădurilor**

 **Agenţia Naţională pentru Protecţia Mediului**

|  |
| --- |
| **AGENŢIA PENTRU PROTECŢIA MEDIULUI HARGHITA** |

Nr. 10477/I/28.02.2020

 **Proiect - DECIZIA ETAPEI DE ÎNCADRARE**

**Nr. din 28.02.2020**

Ca urmare a solicitării de emitere a avizului de mediu adresate de

**A.V.P.S. Târnava Mare reprezentat prin S.C. Coridorul Verde S.R.L.**

**sau administratorul legal al ariei naturale protejate**

**Spre știință: Agenția Națională pentru Arii Naturale Protejate**

***privind Planul de management al ariei naturale protejate ROSCI0383 Râul Târnava Mare între Odorheiu Secuiesc și Vânători*** înregistrată la APM Harghita cu nr. 10477/29.11.2019, cu completările ulterioare nr. 10770/11.12.2019, nr. 10921 din 17.12.2019, nr. 10908 din 17.12.2019, nr. 1233 din 10.02.2020, nr. 1149 din 06.02.2020, nr. 1651 din 21.02.2020 și adresei Ministerului Mediului nr. 5051/CA/20.11.2019, nr. 43221/IA/13.12.2019, prin care se deleagă competenţa APM Harghita pentru derularea procedurii de realizare a evaluării de mediu pentru planuri şi programe, în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri şi programe;*
* *OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;*
* *Ord. nr. 19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar;*
* *Ord. nr. 2387/2011 pentru modificarea Ord. nr. 1964/2007 privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România.*
* *Ord. nr.46/2016 privind instituirea regimului de arie naturală protejată și declararea siturilor de importanță comunitară ca parte integrantă a rețelei ecologice europene Natura 2000 în România*
* *Ord. MM nr. 1477/2017 privind aprobarea Metodologiei de atribuire a administrării şi a custodiei ariilor naturale protejate*
* *Legea 137/2010* *pentru ratificarea Protocolului privind conservarea şi utilizarea durabilă a diversităţii biologice şi a diversităţii peisajelor, adoptat şi semnat la Bucureşti la 19 iunie 2008, la Convenţia-cadru privind protecţia şi dezvoltarea durabilă a Carpaţilor, adoptată la Kiev la 22 mai 2003*

**Agenţia pentru Protecţia Mediului HARGHITA**

* ca urmare a consultării autorităţilor publice participante în cadrul şedinţei Comitetului Special Constituit din data de 27 februarie 2020, a completărilor depuse la documentaţie și pe baza punctului de vedere nr. 1759 din 20.02.2020 emisă de APM Mureș
* în conformitate cu prevederile art. 5 alin. (1) pct. a) şi a anexei nr. 1– Criterii pentru determinarea efectelor semnificative potenţiale asupra mediului din H.G. 1076/2004 privind stabilirea procedurii de realizare a evaluării de mediu pentru planuri şi programe;
* în prezenţa/lipsa comentariilor motivate din partea publicului interesat,

**decide:**

**Planul/programul *„Planul de management al ariei naturale protejate ROSCI0383 Râul Târnava Mare între Odorheiu Secuiesc și Vânători”,* nu necesită evaluare de mediu şi nu necesită evaluare adecvată şi se va supune adoptării fără aviz de mediu.**

Planul de management al ariei naturale protejate ROSCI0383 Râul Târnava Mare între Odorheiu Secuiesc și Vânători este documentul care descrie şi evaluează situaţia prezentă a ariei naturale protejate, defineşte obiectivele, precizează acţiunile de conservare necesare şi reglementează activităţile care se pot desfăşura pe teritoriul ariilor, în conformitate cu obiectivele de management. Planul de management se aprobă în conformitate cu prevederile O.U.G. nr. 57/2007 cu modificările şi completările ulterioare. Planul de management este documentul oficial cu rol de reglementare pentru toate persoanele fizice și juridice care dețin sau administrează terenuri sau alte bunuri și/sau care desfășoară activități în perimetrul și în vecinătatea ariei naturale protejate.

**Motivele care au stat la baza luării deciziei de încadrare în procedura de evaluare strategică de mediu a Planului de management ROSCI0383 Râul Târnava Mare între Odorheiu Secuiesc și Vânători:**

- planul de management este necesar pentru managementul conservării biodiversității și speciilor pentru care zona a fost declarată arie protejată;

- planul de management are ca scop principal asigurarea stării de conservare favorabilă a speciilor de interes comunitar pentru a căror consemnare a fost desemnat situl ROSCI0383 Râul Târnava Mare între Odorheiu Secuiesc și Vânători, a ecosistemelor naturale și a elementelor de interes conservativ, precum și dezvoltarea durabilă a comunităților din zonă prin păstrarea activităților agricole tradiționale și ecoturism.

Limitele sitului ROSCI0383 Râul Târnava Mare între Odorheiu Secuiesc și Vânători au fost stabilite în 2011, prin Ordinul M.M.D.D. nr. 2387/2011. În prezent, ROSCI0383 Râul Târnava Mare între Odorheiu Secuiesc și Vânători are o suprafaţă de 448,2 ha. Situl de importanță comunitară ROSCI0383 Râul Târnava Mare între Odorheiu Secuiesc și Vânători cuprinde teritorii din 6 unități administrativ teritoriale din județul Harghita și una din județul Mureș, după cum urmează: municipiul Odorheiu Secuiesc, orașul Cristuru Secuiesc, comuna Feliceni, comuna Mugeni, comuna Porumbeni, comuna Secuieni din județul Harghita și comuna Vânători din județul Mureș.

**Obiectivele Planului de management al ariei naturale protejate ROSCI0383 Râul Târnava Mare între Odorheiu Secuiesc și Vânători sunt următoarele:**

* Conservarea şi managementul biodiversităţii (al speciilor şi habitatelor de interes conservativ)
* Inventarierea/evaluarea detaliată şi monitoringul biodiversităţii
* Administrarea şi managementul efectiv al ariei naturale protejate şi asigurarea durabilităţii managementului
* Comunicare, educaţie ecologică şi conştientizarea publicului
* Utilizarea durabilă a resurselor naturale
* Turismul durabil (prin intermediul valorilor naturale şi culturale)

În conformitate cu prevederile OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice aprobată prin Legea nr. 49 din 2011, cu modificările și completările ulterioare:

**Art. 21, alin. 4:** „Respectarea planurilor de management şi a regulamentelor este obligatorie pentru administratorii ariilor naturale protejate, precum şi pentru persoanele fizice şi juridice care deţin sau care administrează terenuri şi alte bunuri şi/sau care desfăşoară activităţi în perimetrul şi în vecinătatea ariei naturale protejate”.

**Art. 21., alin. 5:** „Planurile de amenajare a teritoriului, cele de dezvoltare locală şi naţională, precum şi orice alte planuri de exploatare/utilizare a resurselor naturale din aria naturală protejată vor fi armonizate de către autorităţile emitente cu prevederile planului de management”.

**Art. 21, alin. 6:** „Autorităţile locale şi naţionale cu competente şi responsabilităţi în reglementarea activităţilor din ariile naturale protejate sunt obligate să instituie, de comun acord cu administratorii ariilor naturale protejate şi, după caz, cu autoritatea publică centrală pentru protecţia mediului şi pădurilor, măsuri speciale pentru conservarea sau utilizarea durabilă a resurselor naturale din ariile naturale protejate, conform prevederilor planurilor de management”.

1. **Caracteristicile Planului de Management al ariei naturale protejate ROSCI0383 Râul Târnava Mare între Odorheiu Secuiesc și Vânători cu privire, în special, la:**
2. **Gradul în care planul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor:**

- Planul de management al ariei naturale protejate ROSCI0357**nu** **creează cadrul pentru proiecte conform Anexei nr.1, nr.2 din Legea nr. 292/2018** privind evaluarea impactului anumitor proiecte publice şi private asupra mediului.

***Modificări intervenite în cadrul planului de management:***

- în cadrul şedinţei Comitetului Special Constituit din data de 27.02.2020 a fost stabilită elaborarea ultimei versiuni ale Planului de management pe baza grilei de evaluare ale planului de management, care va fi depusă la APM Harghita înainte de aprobare.

 ***Planul de management al ariei naturale protejate ROSCI0383 Râul Târnava Mare între Odorheiu Secuiesc și Vânători are valabilitatea de 5 ani după aprobarea prin Ordin ministerial.***

**ARII NATURALE PROTEJATE** **DE INTERES NAŢIONAL: nu se suprapune cu arii naturale protejate de interes național.**

1. **Gradul în care Planul de management al ariei naturale protejate ROSCI0383 Râul Târnava Mare între Odorheiu Secuiesc și Vânători influenţează alte planuri şi programe, inclusiv pe cele în care se integrează sau derivă din ele:**

Planul de management nu este armonizată cu Planul de Management al Bazinului Hidrografic Mureș și cu Planul de management al riscului la inundații (aprobat H.G. nr. 972/2016) și Planul pentru prevenirea, protecția și diminuarea efectelor inundațiilor în bazinul hidrografic Mureș, iar pe baza adresei nr.3205/RCM/21.02.2020 emisă de Administrația Bazinală de Apă Mureș. Este necesară concretizarea măsurilor de protecție în concordanță cu lucrările de apărare împotriva inundațiilor și cu lucrările/activitățile legate de ape existente de-a lungul râului.

Conform prevederilor Art. 15 din Legea nr. 49 din 2011 privind aprobarea Ordonanței de urgență a Guvernului nr. 57/2007 *ariile naturale protejate şi coridoarele ecologice vor fi evidenţiate în mod obligatoriu de către Agenţia Naţională de Cadastru şi Publicitate Imobiliară în planurile naţionale, zonale şi locale de amenajare a teritoriului şi de urbanism, în planurile cadastrale şi în cărţile funciare, precum şi de către autoritatea publică centrală pentru agricultură, în sistemul informatic de identificare a parcelelor (LPIS)*. Prevederile planului de management vor fi aplicate la planuri și programe prin instituţiile cu atribuţii în gestiunea resurselor naturale și de autorităţile locale precum și de alți factori interesaţi identificați.

**c.) Relevanţa planului în/pentru integrarea consideraţiilor de mediu, mai ales din perspectiva promovării dezvoltării durabile:**

Planul de management al ariei naturale protejate ROSCI0383 Râul Târnava Mare între Odorheiu Secuiesc și Vânători a fost conceput să se asigure un echilibru dinamic între păstrarea resurselor naturale protejate și activitățile socio-economice care să permită sustenabilitatea comunităților locale. Planul este un mijloc de armonizare al acțiunilor instituțiilor responsabile de gestionarea resurselor din spațiul ariei protejate, în scopul atingerii obiectivelor legate de conservarea resurselor și promovării dezvoltării durabile.

**Probleme de mediu relevante pentru plan:** în situația în caresitul de importanță comunitară ROSCI0383 Râul Târnava Mare între Odorheiu Secuiesc și Vânători nu va fi administrată conform prevederilor planului de management elaborat (acțiuni, monitorizare, etc.). Regulamentul sitului nu este în concordanță cu planul de management elaborat.

**e. Relevanţa planului pentru implementarea legislaţiei naţionale şi comunitare de mediu:**

Se vor respecta prevederile din:

* OUG nr.57/2007 aprobat prin Legea nr.49/2011 privind regimul ariilor naturale protejate, conservarea habitatelor naturale, a florei şi faunei sălbatice cu modificările şi completările ulterioare;
* Directiva Parlamentului European și a Consiliului 2001/42/EC privind evaluarea efectelor anumitor planuri și programe asupra mediului;
* Directiva Consiliului Europei 92/43 EEC referitoare la conservarea habitatelor naturale și a florei și faunei sălbatice.
* OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;
* HG nr. 1076/2004 privind stabilirea procedurii de realizare a evaluării de mediu pentru planuri şi programe;
* Ord. MM nr. 1477/2017 privind aprobarea Metodologiei de atribuire a administrării şi a custodiei ariilor naturale protejate
* Ord. MM nr. 1332/2017 privind aprobarea Regulamentului sitului de importanţă comunitară ROSCI0383 Râul Târnava Mare între Odorheiu Secuiesc și Vânători

**2. Caracteristicile efectelor şi ale zonei posibil a fi afectate cu privire, în special, la:**

**a. Probabilitatea, durata, frecvenţa şi reversibilitatea efectelor:**

Nu este cazul

1. **Natura cumulativă a efectelor:**

Nu este cazul.

**c. Natura transfrontieră a efectelor:**

 Nu este cazul.

**d. Riscul pentru sănătatea umană sau pentru mediu (de exemplu, datorită accidentelor):** Nu este cazul

**e. Mărimea şi spaţialitatea efectelor (zona geografică şi mărimea populaţiei potenţial afectate):** este redus.

**f. Valoarea şi vulnerabilitatea arealului posibil a fi afectat, date de:**

**i. caracteristicile naturale speciale sau patrimoniul cultural:** nu este cazul.

**ii. Depăşirea standardelor sau a valorilor limită de calitate a mediului:** nu este cazul.

**iii. folosirea terenului în mod intensiv:** Nu este cazul.

**g. Efectele asupra zonelor sau peisajelor care au un statut de protejare recunoscut pe plan naţional, comunitar sau internaţional:** *Efecte pozitive asupra ROSCI0383 Râul Târnava Mare între Odorheiu Secuiesc și Vânători și ariilor naturale protejate învecinate.*

**3. Planul urmează să fie supus procedurii de adoptare fără aviz de mediu cu următoarele condiţii/obligații:**

3.1. se va impune **inventarierea, cartarea și evaluarea stării de conservare** pentru următoarele habitate ocrotite: **91F0 - Păduri ripariene mixte cu Quercus robur, Ulmus laevis, Fraxinus excelsior sau Fraxinus angustifolia, din lungul marilor râuri, 3220 - Vegetație herbacee de malul râurilor montane, 3240 - Vegetaţie lemnoasă cu Salix eleagnos de-a lungul râurilor montane** conform Ghidului de elaborare planurilor de management pentru arii naturale protejate elaborat de către Ministerul Mediului (tipurile de habitate naturale de interes comunitar care nu sunt menționate în Formularul Standard Natura 2000 al sitului, dar care sunt considerate adecvate ca obiective de conservare, în acord cu criteriile menționate la pct. I din Anexa nr. 7 a OUG nr. 57/2007 aprobată cu modificări și completări prin Legea nr. 49/2011, cu modificările şi completările ulterioare)

Pe baza Ordinului MM nr. 304/2018 (ghid de elaborare a planurilor de management ale ariilor naturale protejate) se impune identificarea altor specii de floră și faună relevante pentru aria naturală protejată. Habitatele ripariene și speciile noi ocrotite (speciile de păsări ocrotite, mamifere, etc.) trebuie incluse în planul de management și în formularul standard al sitului și/sau trebuie incluse în planurile de acțiune.

3.2. pe baza adresei nr. 1759/20.02.2020 emisă de APM Mureș este necesară completarea cu descrierea și asigurarea conectivității laterale ale râului

3.3. pe baza legislației în vigoare este necesară actualizarea regulamentului sitului de către ANANP înainte de aprobarea planului de management

3.4. Completarea planului de management cu descrierea elementelor de interes conservativ de tip abiotic (meandre, cursuri părăsite, insule, maluri abrupte, etc.) și elaborarea hărții hidrografice ale sitului cu marcarea formelor de relief fluviatil.

***Pentru modificările notificate condițiile sunt:***

- se va notifica M.M., APM Harghita și APM Mureș în situația în care intervin modificări ale planului supus aprobării, care a stat la baza emiterii prezentei decizii.

***Monitorizarea efectelor asupra mediului, în conformitate cu art. 27, din HG 1076/2004 :***

* 1. *Monitorizarea activităților și stării de conservare ale speciilor de interes conservativ și depunerea rapoartelor anuale la APM Harghita conform planului de monitorizare stabilită în planul de management (Termen: anual)*
1. *Se vor monitoriza cursurile de apă și se vor identifica sursele de poluare (depozitare ilegală de deșeuri, deversări de ape menajere, etc) și se vor sesiza autoritățile abilitate (Apele Române, APM Harghita, Garda de Mediu).*
2. *Evaluarea managementului ariilor naturale protejate se face cel puţin o dată pe an, pe baza monitorizării şi controalelor efectuate în teren de către autorităţile competente pentru protecţia mediului.*

**Planul propus nu necesită parcurgerea celorlalte etape ale procedurii de evaluare adecvată.**

**Informarea şi participarea publicului la procedura de evaluare de mediu/procedura de evaluare adecvată:**

**4.** **În urma apariţiei anunţului public privind depunerea Planului de management al ariei naturale protejate ROSCI0383 Râul Târnava Mare între Odorheiu Secuiesc și Vânători** solicitând parcurgerea etapei de încadrare în vederea obţinerii avizului de mediu (apărut în ziarele Informaţia Harghitei în data de 29.11.2019, 11.12.2019, 03.03.2020, Hargita Népe 29.11.2019, 03.12.2019 și, respectiv pe pagina de web a APM Harghita), nu s-au înregistrat la A.P.M. Harghita comentarii şi propuneri din partea publicului.

**5**. Titularul planului are obligaţia conform prevederilor art. 15 din OUG 164/2008 pentru modificarea si completarea Ordonanţei de Urgenţă a Guvernului nr. 195/2005 privind protecţia mediului, de a notifica APM Harghita **dacă intervin elemente noi, necunoscute la data emiterii prezentei**, precum şi asupra oricăror modificări ale condiţiilor care au stat la baza emiterii prezentei, înainte de realizarea modificării.

6. Potrivit prevederilor art. 21 alin 4 din O.U.G. nr. 195/2005 aprobată de Legea nr.265/2006 cu modificările şi completările ulterioare, răspunderea pentru corectitudinea informaţiilor puse la dispoziţia APM Harghita şi a publicului revine titularului planului

**Obligaţiile titularului/administratorului ariei naturale protejate:**

* Respectarea prevederilor Planului de management, regulamentului aferent, avizului emisă de A.N.A.N.P. și respectarea obligațiilor/condițiilor impuse prin Decizia de încadrare nr.
* Respectarea legislației de mediu în vigoare

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.

**Procedura administrativă prealabilă:**

În conformitate cu prevederile art. 1, alin. 1 şi art. 7 alin. 1,2,3 din Legea nr. 554/2004 privind contenciosul administrativ, vă puteţi adresa instituţiei noastre în termen de 30 zile de la data comunicării prezentului act, înainte de a vă adresa instanţei de contencios administrativ competentă solicitând revocarea în tot, sau în parte a acestuia. Plângerea se poate adresa în egală măsură şi organului ierarhic superior.

**Soluţionarea litigiilor:**

Conform prevederilor art. 18 din O.U.G. nr. 195/2005 aprobată de Legea nr.265/2006, litigiile generate de emiterea prezentei decizii se soluţionează de instanţa de contencios administrativ competentă a Tribunalului Harghita. Cererea în acest sens se poate depune în termen de 6 luni de la data primirii răspunsului în urma parcurgerii procedurii prealabile

DIRECTOR EXECUTIV ŞEF SERVICIU A.A.A.

ing. DOMOKOS László József ing. BOTH Enikő

ÎNTOCMIT ȘEF SERVICIU CFM

geogr. MIHÁLY István ing. SZABÓ Szilárd

Decizia de încadrare s-a emis în 2 exemplare

 Ex. Nr. 1 - originalul s-a predat titularului planului

 Ex. Nr. 2 – copia s-a îndosariat în dosarul de obiectiv